ગુજરાતી ફિલ્મ, રંગભૂમિ અને હિન્દી સિરિયલોના જાણીતા ઍક્ટર અરવિંદ રાઠોડ એક્ઝૅક્ટ બે વર્ષ અને ચાર દિવસના ગૅપ પછી હવે ફરીથી ઍક્ટિંગ ક્ષેત્રમાં પરત આવી રહ્યા છે. પદ્મારાણીના મૃત્યુ પહેલાંથી જ પદ્માબહેને સ્ટેજ છોડી દીધું હતું અને તેમની સાથે અરવિંદભાઈએ પણ સ્ટેજ છોડી દીધું હતું. અરવિંદભાઈ કહે છે, ‘૧૧ ઑગસ્ટે પદ્માને કૅન્સર ડિટેક્ટ થયું અને ૧૬ ઑગસ્ટે અમે ‘અમારી તો છે અરજી બાકી તમારી મરજી’નો છેલ્લો શો કર્યો અને બીજા દિવસથી કીમોથેરપી શરૂ થઈ. ૨૦૧૬ની ૨૫ જાન્યુઆરીએ તેમનો દેહાંત થયો અને પછી સ્ટેજ પર જવાની કોઈ ઇચ્છા રહી નહીં.’